خل نتعاتب حطني وحطك آنة لحبك ويكرهونك
غايب عندي مسجلك حاظر حاظر عدهم ويغيبونك
يلوياي أعيونك تبجي وبس وي غيري أضحك اسنونك
تدري أشگد سباني لسانك بگد ما مدحك ويسبونك
أجيت بحرگة وآخذ ثاري ومن لاگيتك گلت أشلونك
ما متغير هاي أطباعي وأنت أتگلي أتغير لونك
لا ما غير حتى أهدومي بس خاف انته مغير أعيونك
من رمل أجفوف الشايلتك بس أتهب ريح أيطيحونك
وجتفتك بمتوني وشلتك وما گدرو مني يذبونك
ومن ينهد حيلي أترد ألهم وصعدهم فوك أمتونك
غايب عني ولا ماناسي وانته اليمهم ميذكرونك
أيذكرونك من تصافح بس أتهد جفهم ينسونك
تدري وياي أشگد مقصر بگد ما منطي وما ينطونك
بگد جف الماسح دمعاتك وگد مسحت جفهم ماعونك
أرضه أترد وشايل راسك وأرضه أترد وأرضه أيردونك
وأرضه أترد مكسور الخاطر بس لترد مكسورة أعيونك
للمزيد هنآآآآآآآ
المواضيع المتشابهه:
- شعر عتاب عراقي 2017 , اجمل شعر عتاب عراقي 2018
- شعر عتاب عراقي 2017 , اقوى شعر عتاب عراقي جديد 2018
- مسجات عراقية جديدة روعة 2017,رسائل عراقيه للجوال ,مسج عراقي جديد 2017
- اروع توبيكات عتاب 2017,نك نيمات عتاب جديدة,اجمل نكات عتاب روعة,توبيك عتاب 2017
- احلى توبيكات عتاب 2017 -اجمل توبكات عتاب قويه 2017,اروع نك نيمات عتاب 2017